Намаз вакытлары үзгәрде дә, үзгәрмәде дә

	Хәер, бик тә үзгәртәсе килүчеләр бар. Ләкин бу – бик күптән килә торган проблема. Бәлки, проблема да түгелдер. Утырып бер сөйләшергә дә, хәл итәргә күптән кирәк иде. Әле һаман сүз дип, сөйләшергә урын калдыралар. Югыйсә бит инде пленумнар да җыеп карадылар. Төпле фикергә  килә алмыйлар кебек.	 Чөнки моның эчендә мин барыгыздан да күбрәк беләм дигән тәкәбберлек, башкаларны ишет­мәү ята. Намаз вакытлары үз­гәрде диләр дә әйле-шәйле нәр­сәдер көтеп йөргән халыкның башын әйләндерәләр. 22 ел зур тираж белән календарь чыгаручы, намаз вакытларын төзүче буларак, телефоныма бик күп шалтыраталар. Баштарак аңлатырга, үзем­нең нәрсәләргә нигезләнеп вакытны шулай төзүемне сөйләсәм дә, чү, әле болар бит минем календарем турында түгел, Татарстан Диния нәзарәте төзегән намаз вакытлары турында сорыйлар, аларның телефонына шалтыратыгыз, дим. Ә аннан Равил Бикбаевның телефонын бирәләр, мин дә шулай эшлим. “Ватаным Татарстан” журналисты да мөф­тияткә шалтыраткан. Анда бүлек башлыгы Нияз Сабиров, четерек­ле мәсьәләләргә җавап бирү аның вазыйфасына туры килмә­вен әйткән һәм Равил Бикбаевка юллаган. 
	Шәехҗан Фәния ХУҖӘХМӘТ	
Ватаным Татарстан

	№ 128 | 05.09.2014	


